CELEX: C2005/330/18
Language: da
Date: 2005-12-24 00:00:00
Title: Sag C-378/05: Anmodning om præjudiciel afgørelse forelagt ved dom afsagt den  9. september 2005  af Cour de cassation (Belgique) i sagen Samotor SPRL mod État belge

24.12.2005   
            
            
               DA
            
            
               Den Europæiske Unions Tidende
            
            
               C 330/9
            
         Anmodning om præjudiciel afgørelse forelagt ved dom afsagt den 9. september 2005 af Cour de cassation (Belgique) i sagen Samotor SPRL mod État belge
   (Sag C-378/05)
   (2005/C 330/18)
   Processprog: fransk
   Ved dom afsagt den 9. september 2005, indgået til Domstolens Justitskontor den 14. oktober 2005, har Cour de cassation (Belgique) i sagen Samotor SPRL mod État belge forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er princippet om merværdiafgiftens neutralitet til hinder for, at annullation af en købsaftale i medfør af en national civilretlig bestemmelse, hvorefter aftalen er ugyldig, idet den er i strid med den offentlige orden på grund af sælgerens ulovlige formål, for en afgiftspligtig person kan indebære tab af retten til at fradrage afgiften, når en levering af goder er foretaget til den afgiftspligtige person, der har indgået aftalen i god tro uden kendskab til svig, som sælgeren har begået?
            
         
               2)
            
            
               Forholder det sig anderledes, når aftalens ugyldighed skyldes svig med selve merværdiafgiften?
            
         
               3)
            
            
               Forholder det sig anderledes, når købsaftalens ulovlige formål, der medfører, at aftalen er ugyldig i national ret, skyldes svig med merværdiafgiften, som begge medkontrahenter har kendskab til?